als_Latn dik_Latn sag_Latn
Edi Rama zbarkoi sot pasdite në qytetin e Lushnjës për të kërkuar largimin e Qeverisë së Partisë Demokratike dhe transparencën e votës së 28 qershorit. Edhe pse brenda strukturave të PS-së ekziston një mendim qëndrim shumë kritik për vallen e Ramës nëpër Shqipëri, ky i fundit vazhdon tollovinë e protestave, pavarësisht se socialistët e thjeshtë janë lodhur jashtë mase tashmë dhe kanë filluar ta sabotojnë njësoj siç ai ka sabotuar dhe bojkotuar institucionet shtetërore, me rëndësi jetike. Në këtë sens, pas shkretëtirës në qytetin e Elbasanit, edhe dje është përsëritur i njëjti skenar në Lushnje. Në sheshin qendror të qytetit s’kanë marrë pjesë më shumë se qindra mbështetës të flaktë të ideologjisë së majtë, e trashëguar kjo nga Partia e Punës, autobusët e ardhur nga Fieri si dhe ultrasit e G99-ës, të cilët i kishte sajuar Erjon Veliaj që nga Tirana. Kësisoj, një protestë me mbështetës të importuar s’mund të demonstrohej ndryshe, çka ka ndikuar edhe në psikikën e kryetarit Rama, i cili jo vetëm s’është zgjatur më shumë se 5 minuta në fjalimin e tij, por edhe s’ka përshëndetur asnjë nga përfaqësuesit lokalë të PS-së së Lushnjës. Kjo pasi vetëm pak ditë më parë, kryetari i bashkisë së këtij qyteti, Albert Sanxhaku, bashkë me 300 simpatizantë të tjera të PS-së dorëzuan teserat e kësaj force politike, për t’ju bashkangjitur Lëvizjes Socialiste për Integrim. Vendim u arsyetua si i logjikshëm, pasi PS dhe strukturat e saj lokale jo vetëm që prej një kohe të gjatë nuk funksionojnë por përkundrazi janë kryqëzuar nga opinioni publik si mbartëse të një politike të mbrapshtë dhe që shkon kundër aspiratave të integrimit të Shqipërisë. Denoncomi i kryebashkiakut të Lushnjës Sanxhaku, ishte se Partia Socialiste dhe kryetari i saj, Edi Rama ka tentuar t’i pengojë Shqipërisë heqjen e vizave dhe marrjen e statusit të vendit kandidat për arsye të tij personale dhe njëherazi të interesit të 99-shave.
als_Latn